#தமிழ்காத்த_திசைகாட்டிகள் 

`மொழிப்போர் தியாகி’ விருகம்பாக்கம் அரங்கநாதன்!

இந்தி எதிர்ப்புப் போரில் தீக்குளித்து இறந்த, மூன்றாவது தியாகி விருகம்பாக்கம் அரங்கநாதன். இந்தித் திணிப்பை தமிழகமே எதிர்த்து மாபெரும் கிளர்ச்சியில் ஈடுபட்டிருந்த காலகட்டத்தில், விருகம்பாக்கம் கழகத் தோழர், 35 வயதே ஆன அரங்கநாதன் மத்திய அரசின் தொலைபேசித் துறையில் பணியாற்றியவர். விருகம்பாக்கம் இளைஞர்களுக்கு, திராவிட இயக்க ஏடுகளை வரவழைத்துப் படிக்கச் செய்வதை, தனது கடமையாகக் கொண்டிருந்தார். 

இந்தியை எதிர்க்க பெரும் தியாகம் செய்ய வேண்டுமென, ஒருமாத காலமாக தனது சகோதரியிடம் கூறி வந்தவர். திடீரென 27.1.1965 அன்று அதிகாலை இரண்டு மணியளவில் ஓர் மாமரத்தின்கீழ் தன் உடலில் மண்ணெண்ணெய் ஊற்றி, தீ வைத்துக் கொண்டு, ``என் உடலையே தமிழுக்காகவும், இந்தியை எதிர்ப்பதற்காகவும் தியாகம் செய்கிறேன். வாழ்க தமிழ்! ஒழிக இந்தி!’’ என முழக்கமிட்டவாறே உயிர்த் துறந்த தியாகி.

#மொழிப்போர்_தியாகிகளுக்கு_வீரவணக்கம்
#தமிழ்காத்த_திசைகாட்டிகள்